જેટલા બને તેટલા શાંતિથી, કોઇપણ પ્રકારની ઉતાવળ વગર શાંતિથી શ્વાસ લેવા અને છોડવા. પછી ધીરે-ધીરે શ્વાસને રોકવાની કોશિશ કરવી. બંને નસકોરાંથી શ્વાસ લો અને શ્વાસને અંદરની તરફ રોકો. ત્યારબાદ બંને નસકોરાંથી શાંતિપૂર્વક શ્વાસ છોડવો. શ્વાસ લઇએ તે પૂરક, રોકીએ તે કુંભક અને છોડીએ તેને રેચક કહેવાય. જે શ્વાસને અંદર રોકીએ તેને આંતરકુંભક અને બહાર રોકીએ તેને બાહ્યકુંભક કહેવાય. પ્રત્યેક શ્વાસના પૂરક, કુંભક, રેચક અને કુંભક – આ સમયપ્રમાણનો નિયમ ૧: ૪: ૨: ૪ છે. આવું આરંભમાં શક્ય ન ન બને તો ચિંતાનું કોઇ કારણ નથી. માત્ર શ્વાસ લો અને છોડો.